hotchpotch/miracl-hf-unified huggingface dataset:
రంజని-గాయత్రి
రంజని మరియు గాయత్రి కర్ణాటక సంగీత విద్వాంసులు మరియు వాయులీన విద్వాంసులు.
రంజని మరియు గాయత్రి ల తల్లిదండ్రులు బాలసుబ్రమణ్యం, మీనాక్షి. తల్లి మీనాక్షి కర్నాటక సంగీత విద్వాంసురాలు. వారు క్లాసికల్ సంగీతంలో ప్రసిద్ధమైన పాలక్కడ్ అయ్యర్ కుటుంబంలో జన్మించారు. వైలెన్‌ విద్వాంసులుగా తమ 9వ ఏటనుంచే నేర్చుకోవడం ఆరంభించారు.ఈ సోదరీమణులు. ముంబాయి షన్ముఖానంద సంగీత విద్యాలయానికి చెందిన టి.ఎస్‌.కృష్ణస్వామి గురువు వద్ద ఈ ఇద్దరు అక్కచెల్లెళ్లు తమ సంగీత సాధన ఆరంభించారు
1997 సంవత్సరం నుంచి ఈ అక్కచెల్లెళ్లు తమ ప్రదర్శనలివ్వడం ఆరంభించారు. అచిరకాలంలోనే ఈ అక్కచెల్లెళ్లు తమ వయోలిన్ కృతులతో అంతర్జాతీయ ఖ్యాతిని గడించారు. లెక్కకు మిక్కిలిగా ఎన్నో అవార్డులు అందుకున్నారు. ఇటీవల సౌత్‌ ఇండియన్‌ కల్చరల్‌ అసోసియేషన్‌ రవీందభ్రారతిలో నిర్వహించిన సంస్థాగత వార్షికోత్సవాలలో రంజని - గాయత్రి గాత్రం రాగ రంజితంగా సాగింది.రంజని-గాయత్రి ద్వయం తమ సంగీత శిక్షణలో మెళకువలు ప్రఖ్యాత సంగీత విద్వాంసులు పద్మభూషణ్ పి.యస్.నారాయణస్వామి వద్ద నేర్చి సంగీతంలో ఇంతటి కీర్తినార్జించారు.ఈ సోదరీమణులు వయోలిన్ ను యుగళంగా కచేరీలు యివ్వడమే కాక, వయోలిన్ విద్వాంసులుగా ప్రసిద్ధులైనారు.వీరిరువురూ ప్రముఖ వయోలిన్ విద్వాంసులు డి.కె.పట్టమ్మాళ్తో కూడా కలసి కచేరీలు చేశారు.
1997 నుండి అక్కాచెల్లెళ్ళు వోకల్ వాద్యం పై కూడా ప్రదర్శనలివ్వడం ప్రారంభించారు. తర్వాత వారు పద్మ భూషణ సంగీత కళా ఆచార్య పి.ఎస్.నారాయణస్వామి గారికి శిష్యులైనారు. గురువుగారి ప్రోత్సాహ సహకారాలతో గాత్రయుగళంగా రూపొందటం, పరిణామక్రమం కాదు, కేవలం ప్రతిభా వ్యుత్పత్తులకే చక్కని ఉదాహరణ. సీతానారాయణన్ వద్ద భజనలు, విశ్వాస్ జోషి వద్ద హిందుస్థాని సంగీతం నేర్చి భారతీయ సంగీత రాయబారులుగా విరాజిల్లుతున్నారనే విషయం జగద్విదితం. ప్రపంచ వ్యాప్తంగా పర్యటించి పలు సీడీలు కూడా విడుదల చేశాడు. కళాసాగరమ్ సంస్థ 45 సంగీత నృత్య నాటక వార్షికోత్సవాలో 6వ రోజు ప్రఖ్యాత శాస్ర్తియ సంగీత విద్వాంసులు రంజని, గాయత్రి యుగళ గాత్ర కచేరీ వార్షికోత్సవాలకు ప్రధాన ఆకర్షణగా నిలిచి, రసజ్ఞ ప్రేక్షకులను రసానంద డోలికల్లో ముంచెత్తారనవచ్చు.
ప్రముఖ వోకల్ విద్వాంసుడు, చెన్నై వాసి అయిన "విశ్వజోషి" (వాషింగ్టన్ వరల్డ్ భ్యాంకు అధికారి) గారితో సమావేశమయ్యే అవకాశాన్ని పొందారు.కొల్హాపూర్ కు చెందిన "మానెక్ భైద్ మరియు అప్పాసాహెబ్" లనుండి కొన్ని అభాంగ్స్ మరియు గావళీలు నేర్చుకున్నారు.. వారు ప్రపంచంలో విశేష ఖ్యాతి పొందారు. 1997 నుండి వారి ప్రదర్శనలు వివిధ సభలలో, సంగీత పండుగలలో మరియు వివిధ సంగీత సంస్థలలో దేశ వ్యాప్తంగా జరుగుతున్నాయి.వారు అనేక అల్బమ్స్ విడుదల చేశారు. ఈ ఆల్బమ్స్ ను వయోలిన్ మరియు వోకల్ లలో విడుదల చేశారు. వీరు ప్రతి సంవత్సరం అనేక ప్రపంచ ప్రదర్శలనలో హాజరగుచున్నారు.. వీరు యునైటెడ్ స్టేట్స్, కెనడా, సింగపూర్, మలేషియా, యు.కె., ఆస్ట్రేలియా, న్యూజిలాండ్ మొదలగు దేశాలలో ప్రదర్శనలిచ్చారు.
రంజని మరియు గాయత్రిలు గాత్ర కచేరీలు చేయటమే కాకుండా కొన్ని పాటలకు, ఆల్బం లకు స్వరకర్తగా కూడా ఉన్నారు. వారు చేసిన భజన్స్, అభాంగ్స్ కొన్ని ఈ క్రిందనీయబడినవి.
రంజని మరియు గాయత్రిలు యుగళంగా అనేక అవార్డులు పొందారు. భారతదేశములో గల ప్రముఖ సంగీత విద్వాంసులనుండి గుర్తింపు పొందారు. యిటీవల ప్రముఖ సితార్ విద్వాంసుడు భారత రత్న అవార్డు గ్రహీత పండిట్ రవిశంకర్ చే ఢిల్లీలో కరిగిన గాత్ర కచేరీలో వారి ప్రతిభకు ముగ్ధుడైనారు. ఆ సోదరీమణుల అవార్డుల జాబితా దిగువనీయబడింది.
నిడమర్తి అశ్వనీ కుమారదత్తు
నిడమర్తి అశ్వనీ కుమారదత్తు (జూలై 22, 1916 - నవంబరు 23, 1977) ప్రముఖ కార్మిక నాయకులు మరియు పత్రికా నిర్వాహకులు. సోవియట్ లో చిరకాలం తెలుగు ప్రచురణల విభాగం నిర్వహించిన నిడమర్తి ఉమా రాజేశ్వరరావు గారు వీరి సోదరులు.
వీరు పశ్చిమ గోదావరి జిల్లా నిడమర్రు గ్రామంలో 1916, జూలై 22 తేదీన నిడమర్తి లక్ష్మీనారాయణ మరియు వెంకమ్మ దంపతులకు జన్మించారు. వీరు ఉండి గ్రామంలో ఉన్నత పాఠశాల చదువి, గుంటూరు లో ఇంటర్మీడియట్ పూర్తిచేశారు.
1934-36 మధ్యలో నిడమర్రు కేంద్రంగా యువజన, రైతు సంఘాలలో వెట్టి చాకిరీకి వ్యతిరేకంగానూ, గ్రంథాలయోద్యమం మరియు గ్రామాభివృద్ధి కార్యక్రమాలలో కృషి చేశారు. తర్వాత ఉన్నత విద్యకోసం 1937లో విశాఖపట్నంలోని ఆంధ్ర విశ్వకళాపరిషత్తులో చేరారు. అదే ఏడాది ఎం.ఎన్.రాయ్ దంపతులు విశాఖపట్నం వచ్చినప్పుడు జరిగిన సభలో పాల్గొన్నారు. విద్యార్ధిగా ఉన్నప్పుడు ఆనాటి వైస్ చాన్స్‌లర్ సి.ఆర్. రెడ్డి గ్రంథాలయంలోని కమ్యూనిష్టు ఉద్యమ గ్రంథాలను తొలగించారు. అందుకు నిరసనగా వీరి నాయకత్వంలో సమ్మె జరిగింది. ఫలితంగా వీరు యూనివర్సిటీ నుండి బహిష్కరించబడ్డారు.
1937లో నిడమర్రు తిరిగివచ్చి "స్వతంత్ర భారత్" అనే రహస్య పత్రికను నడిపారు. "క్లాన్యూ క్రాంజ్" ను "అన్నా" అనే పేరుతో అనువదించారు. రాజగోపాలాచారి ప్రభుత్వం ఈ నవలను నిషేధించింది. వీరు తర్వాత బెనారస్ హిందూ యూనివర్సిటీ నుండి ఇండస్ట్రియల్ కెమిస్ట్రీలో బి.ఎస్సీ. చదివారు. అక్కడ కమ్యూనిష్టు ప్రముఖులు నీలం రాజశేఖరరెడ్డి గారిని కలిశారు. అక్కడే "ఫాంటమారా" ను అనువదించారు.
సొంతవురు వచ్చి మల్లీ రైతు, వ్యవసాయ కార్మిక విప్లవాలలో పాల్గొన్నారు. ప్రగతి ప్రచురణాలయం స్థాపించి ప్రధానంగా కమ్యూనిష్టు ఉద్యమ సాహిత్యాన్ని ప్రచురించారు. 1945లో మద్రాసు ప్రభుత్వ పరిశ్రమల శాఖలో డెవలప్‌మెంట్ ఆఫీసరుగా చేరారు. అక్కడ రెండు సంవత్సరాలు పనిచేసి, గూడూరులో ఇండస్ట్రియల్ కెమిష్టుగా చేరారు. అక్కడ నుండి బేతంచర్లకు బదిలీ అయ్యారు.
వీరు 1977, నవంబరు 23 తేదీన అనారోగ్యంతో బేతంచర్లలోనే పరమపదించారు.
హేమ. ఎమ్
హేమ. ఎమ్ ప్రముఖ రంగస్థల నటి.
వీరు 1977 డిశంబరు 19న శ్రీమతి మహాలక్ష్మి, డి.ఎమ్. నాయుడు దంపతులకు విశాఖపట్నంలో జన్మించారు.
1995 సంవత్సరం తన గురువుగారైన ఎల్. సత్యానందం దర్శవత్వంలోని ‘బొమ్మలాట’ నాటకంతో తన రంగస్థల నటజీవితాన్ని ప్రారంభించారు. ఈవిడ ప్రజా నాట్యమండలి బృదంతో కలిసి రైలుబండి, లెట్ ఇట్‌బి వేకస్ట్, గారడి లాంటి వీధి నాటికలలో శతాధిక ప్రదర్శనల్లో పాల్గొన్నారు. ఎయిడ్స్, పల్స్ పోలియో, మలేరియా లాంటి వాటిమీద ప్రజలకు అవగాహన కల్పించే వీధి నాటకాల్లో పాత్రధారణ గావించారు.
రంగస్థల నటిగా దాదాపు 15 సంవత్సరాల అనుభవం గడించిన ఈవిడ పలు పరిషత్తులలో ఉత్తమ నటిగా, సహాయనటిగా, ప్రతినాయకిగా, శతాధిక బహుమతులను అందుకున్నారు. 2002లో కళాజగతి మాసపత్రికవారు కళాజగతి అవార్డును ప్రదానంచేశారు.
డిప్లమా ఇన్ యాక్టంగ్, డిప్లమా ఇన్ డైరెక్షన్ లో ఆంధ్రా యూనివర్సిటీలో ప్రథమ శ్రేణిలో ఉత్తీర్ణులయ్యారు. నాగపూర్ వర్క్ షాప్ లో 60రోజులు, నేషనల్ స్కూల్ ఆఫ్ డ్రామాలో ఒక ఏడాదిపాటు శిక్షణ పొందారు. ఆకాశవాణి, దూరదర్శన్ కేంద్రాల ఆడిషన్ లో ‘బి’ హైగ్రేడ్ స్థానాన్ని పొందారు.
రావూజీ, మందులు, అత్తిలి కృష్ణారావు, చలసాని కృష్ణప్రసాద్, ప్రసాదమూర్తి ముదనూరి, కృష్ణచైతన్య, మిశ్రో, కె.ఎస్.టి. శాయి, కె.జి.ఆర్. గాంధి, నాయుడు గోపి లాంటి ప్రముఖ దర్శకుల నాటకాల్లో నటించి నటనలోని మెళకువలను నేర్చుకున్నారు.
చట్టి
చట్టి అనగా మట్టితోచేసిన ఒక పాత్ర. గతంలో వీటిని పల్లెవాసులు ఎక్కువగా వాడే వారు. దీని మూతి వెడల్పుగా వుంటుంది. వీటిని వంటలకు మాత్రమే ఉపయోగిస్తారు. పాలచట్టి, కూర చట్టి, సంగటిచట్టి, ఇలా దేనికది వేరువేరుగా వుంటాయి. ప్రస్తుతం ఇవి వాడుకలో లేకున్నా ఈ మట్టి పాత్రలలో చేసిన వంట రుచిగా వుంటుందని, ఆరోగ్యానికి కూడ మంచిదని ఇప్పుడంటున్నారు. పెద్ద హోటళ్ళలో వంటలను ఈ మట్టి పాత్రలలో చేసి వడ్డిస్తున్నారు. ఆ విదంగానైనా వాటి వునికిని కాపాడుతున్నారు.
అపక
అపక లేదా అబక: దీనిని కొబ్బరి చిప్పతో తయారు చేస్తారు. దీనిని వంటింటి పాత్రలుగా వాడేవారు.
కొబ్బరి చిప్పను అంచులు సమాంతరంగా వచ్చేలా అరగదీసి దానికి క్రింది భాగాన సమాంతరంగా రెండు చిన్న రంద్రాలు చేసి దానిలో ఒక వెదురు పుల్లను దూర్చి తయారు చేస్తారు. గరిటె వలె దీనిని ఉపయోగిస్తారు. అవసరాన్ని బట్టి చిన్నది, పెద్దది అపకలు తయారు చేసుకుంటారు. గతంలో వీటి ఉపయోగము ఎక్కువగా వుండేది. ఇవి వంటింటి సామానులలో ఒక భాగము.
పొలాల్లో వంటల కొరకు మరియు చిట్టూ, తవుడు దాణా కలుపుటకు వాడేవారు. వులవలు ఉడీకించినపుడు తెడ్డులా కలుపుటకు తీయుటకు వాడుతారు.
చుట్ట కుదురు
దీనిని గడ్డితో చక్రంలాగ తయారు చేస్తారు. తాటి ఆకులతో కూడ తయారు చేస్తారు. మట్టికుండల, మట్టి చట్టి ఇల ఏ మట్టి పాత్రలకు అడుగు భాగము చదునుగా వుండదు, కనుక నేలమీద పెడితే అవి నిలబడవు. అందుకని ఈ చుట్టకుదురులని వాటి కొరకు వాడతారు. కుండలు కుదురుగా కూర్చోవడానికే కాక వాటికి మెత్తదనాన్నిచ్చి అవి పగిలిపోకుండా కాపాడతాయి.
1 - నేనొక్కడినే
సుకుమార్ దర్శకత్వంలో ఘట్టమనేని మహేశ్ ‌బాబు, కృతి సనన్ కథానాయక-నాయికలుగా 14 రీల్స్ ఎంటర్టైన్మెంట్ పతాకంపై రాం ఆచంట, గోపీ ఆచంట, అనీల్ సుంకర నిర్మించిన సినిమా 1. దేవి శ్రీ ప్రసాద్ సంగీతాన్ని అందించిన ఈ సినిమాకి రత్నవేలు ఛాయాగ్రాహకునిగా పనిచేసారు. 14 రీల్స్ ఎంటర్టైన్మెంట్ ఆఫీసులో మొదలైన ఈ సినిమా ఏప్రిల్ 23, 2012న తన చిత్రీకరణ మొదలయ్యింది. ఈ సినిమా చిత్రీకరణ 28 డిసెంబర్ 2013 న 21నెలల తర్వాత ముగిసింది. కేంద్ర సినమా సెన్సారు మండలి నుండి యు/ఎ ధృ‌వపత్రం పొంది, ఇది 10 జనవరి 2014న విడుదలైంది.
చిత్ర కథ విషయానికి వస్తే, గౌతం ఒక రాక్ స్టార్. గౌతంకి మెదడుకి సంబంధిచిన (ఇంటిగ్రేషన్ డిజార్దర్) (మెదడు గుర్తు పెట్టుకునే సామర్థ్యం తక్కువగా) జబ్బు ఉంటుంది. గౌతమ్ పదేళ్ల వయసులో అతని తల్లి దండ్రులను ఎవరో చంపేయడంతో అనాథ శరణాలంలో పెరుగుతాడు. గౌతంకి అతని తల్లిదండ్రులు ఎలా ఉంటారో గుర్తు ఉండదు. గౌతం చిన్నప్పుడు కొన్ని కారణాల వల్ల అతని తల్లిదండ్రులని ముగ్గురు వ్యక్తులు కలసి చంపుతారు. వాళ్ళని చంపాలనే పగతో ఆ ముగ్గురిని గుర్తు పెట్టుకుంటాడు. కానీ గౌతమ్ అనుకుంటున్నట్టుగా అతని తల్లిదండ్రులను ఎవరూ చంపేయలేదని, తల్లిదండ్రులు లేని అనాథ అయిన గౌతం సృష్టించుకున్న ఊహల్లో మాత్రమే అతని తల్లిదండ్రులు, వారిని చంపిన హంతకులు ఉన్నారని అందరి నమ్మకం. అది నిజం కాదని, తన తల్లిదండ్రులని నిజంగానే ముగ్గురు వ్యక్తులు చంపేశారని గౌతం ఎంత చెప్పినా ఎవరూ నమ్మరు. తన నమ్మకం, ఇతరుల అపనమ్మకం మధ్య ఊగిలాడుతూ పెరిగి పెద్దవాడైన గౌతం ఒక రాక్ స్టార్ గా మంచి పేరు ప్రఖ్యాతులు సంపాదిస్తాడు. కానీ తన తల్లిదండ్రులను చంపిన ఆ ముగ్గురు మాత్రం అతన్ని వెంటాడుతూనే ఉంటారు. వాళ్ళని చంపానని అనుకుని పోలీసులకు లొంగిపోతాడు. కాని పోలీసులు అసలు విషయం తెలుసుకుని ఆశ్చర్యపోతారు. తనకు తానే వాళ్ళ అమ్మ నాన్నలని చంపిన వాడిని చంపానని చెప్పి పోలీసులకు లొంగిపోతాడు. చివరకు గౌతం వాళ్ళ అమ్మనాన్నలు ఎలా వుంటారో తెలుసుకున్నడా లేదా అన్నది అసలు కథ. ఈ సినిమా కథ వైవిధ్యంగా ఉంది. అంతే కాక అత్యధిక భారీ మొత్తంలో ఈ సినిమాని నిర్మించారు. ప్రేక్షకులు సినిమా చూస్తున్నంత సేపు ఎప్పుడు ఎం జరుగుతుందా అనిపించేలా సుకుమార్ ఈ సినిమాని రూపొందించారు.
ఇంటర్నెట్ మూవీ డేటాబేస్ లో ఈ సినిమా భారతదేశసినిమాలో అత్యధికపాయింట్లు పొందిన సినిమాగా చరిత్ర సృష్టించి, భారతీయ సినిమాకే గర్వించదగ్గ సినిమాగా ఈచిత్రం నిలిచింది. ఒక ప్రముఖ అంతర్జాతీయ అంతర్జాలం సైట్ లో నిర్వహిన్చిన ఒక సర్వేలో ఈ సినిమా ప్రపంచంలో నే నాల్గవ స్థానంలో నిలిచి తెలుగు సినిమా స్థాయిని పెంచింది.
బి.నరసింగరావు
ప్రపంచ చలన చిత్రపటంపై తెలంగాణ సినిమాకి ప్రత్యేక గుర్తింపును తెచ్చిన కళాత్మక చిత్రాల దర్శకుడు బి. నరసింగరావు. ఇంటిపేరు బొంగు.
నిర్మాతగా, నటుడిగా, దర్శకుడిగా, స్వరకర్తగా, పెయింటర్‌గా, కవిగా ఆయన బహుముఖ ప్రజ్ఞాశాలి. ఈయన మెదక్ జిల్లా ప్రజ్ఞాపూర్లో 1946లో జన్మించారు. ఆయన తీసిన సినిమాలు తక్కువే అయినా వాటి ప్రభావం, ప్రత్యేక ముద్ర మాత్రం విశ్వానికి వ్యాపించింది. తెలంగాణ జీవన చిత్రాలనే తన సినిమాలుగా రూపొందించిన అచ్చమైన స్వచ్ఛమైన ప్రజాకళాకారుడు. ఆయన. ఆయన తీసిన ఒక్కో సినిమా ‘తెలంగాణ సినిమా’కు ఓ గ్రామర్, బలమైన పునాదిని సృష్టించింది. రంగుల కల, దాసి (1988 సినిమా), మట్టి మనుషులు, సినిమాలే అందుకు ఉదాహరణ. అందుకే రాష్ట్ర ప్రభుత్వం బీఎన్ రెడ్డి జాతీయ అవార్డును ఇచ్చి సత్కరించింది.
నాలుగు నేషనల్ ఫిల్మ్ అవార్డ్స్, మరియు అనేక అంతర్జాతీయ గౌరవాలు పొందారు. మా భూమి సినిమాను 1979 లో కైరో మరియు సిడ్నీ ఫిల్మ్ ఫెస్టివల్స్, కార్లోవీ ఫిల్మ్ ఫెస్టివల్ లో వారీ ప్రదర్శించారు. 1989లో దాసి, 1991లో మట్టి మనుషులు మాస్కో అంతర్జాతీయ ఫిల్మ్ ఫెస్టివల్ లో మెరిట్ అవార్డు డిప్లొమా గెలిచింది. మా ఊరు హంగేరి అంతర్జాతీయ ఉత్సవంలో మీడియా వేవ్ అవార్డును గెలుచుకుంది. ఈయన దర్శకత్వం వహించిన హరివిల్లు (ఫిచర్ ఫిల్మ్) 2003 లో 56 వ కేన్స్ ఫిలిం ఫెస్టివల్ లో ప్రదర్శనకు ఎంపికైనది.http://mangocinewoods.blogspot.in/2012/05/blog-post_07.html
పాలాసియో డి సాల్
పాలాసియో డి సాల్‌ (స్పానిష్ భాషలో "పాలెస్ ఆఫ్ సాల్ట్) అనే హోటల్ ఉప్పు దిమ్మలతో కట్టబడినది. ఇది ప్రపంచం లో అతి పెద్ద ఉప్పు క్షేత్రం అయిన సలార్ డి ఉయుని వద్ద కలదు. ఇది 10582 చ.కి.మీ. వైశాల్యం గలది. ఇది బొలీవియా దేశ ముఖ్య పట్టణం "లా పాజ్"కు దక్షిణంగా 350 కి.మీ. దూరంలో ఉంది. ప్రపంచంలో అతి పెద్ద ఉప్పు క్షేత్రంగా ప్రసిద్ధి పొందిన ప్రాంతం సలార్ డి ఉయుమి. ఇది బొలీవియా వాయువ్య ప్రాంతంలో పొటోసి మరియు ఓరుడి సంస్థ వద్ద ఉంది. ఇది "ఆండీస్" పర్వత శిఖరం నుండి 3656 మీ. ఎత్తులో గలదు. ఈ హోటల్ ఒక పర్యాటక ప్రదేశం. ఇది ఎందరోపర్యాటకులను ఆకర్షించే హోటల్. అనేక ప్రాంతములనుండి ఈ హోటల్ లో విశ్రాంతి కోసం అనేక మంది వస్తుంటారు.
బొలివియా దేశంలోని ఉయుని పట్టణం దగ్గర ఈ 'లవణ మందిరం' ఉంది. విశాలమైన 12 గదులు, మంచాలు, కుర్చీలు, ఇతర వస్తుసామగ్రి మొత్తాన్ని ఉప్పుతోనే చేశారు. దీని పేరు 'పాలాసియో డి సాల్‌'. అంటే స్పానిష్‌ భాషలో ఉప్పు ప్యాలెస్‌ అని అర్థం. దీని నిర్మాణానికి 15 అంగుళాల ఉప్పు ఘనాలను ఏకంగా 10 లక్షలు తయారు చేసి వాటితో కట్టారు. ఇందులో అలంకరణ కోసం పెట్టిన శిల్పాలు, కళాఖండాలు కూడా ఉప్పుతో మలిచినవే. ఇందులోని ఈతకొలనులో ఉప్పు నీరే ఉంటుంది. హోటల్‌ బయట గోల్ఫ్‌ కోర్స్‌ కూడా ఉప్పు మయమే.
అసలు దీన్నెందుకు కట్టారంటే ఆ ప్రాంతం గురించి చెప్పుకోవాలి. సముద్ర మట్టానికి 11,000 అడుగుల ఎత్తులో ఉండే అక్కడి ప్రదేశమంతా ఎటుచూసినా ఉప్పే. ప్రపంచంలోనే అత్యంత పెద్ద ఉప్పు క్షేత్రం. దీని మొత్తం విస్తీర్ణం 10,582 చదరపు కిలోమీటర్లు. అంటే హైదరాబాద్‌ నగరానికి 20 రెట్లు పెద్దదన్నమాట! కనుచూపుమేర ఎటుచూసినా అంతులేని ఉప్పు మేటలతో, ఉప్పు ఎడారిలా ఉంటుంది. దీన్ని చూడ్డానికి నిత్యం వేలాది మంది పర్యాటకులు వస్తుంటారు. వాళ్ల వసతి కోసమే ఈ ఉప్పు హోటల్‌ను కట్టారు.
దీన్ని నిజానికి 1993-1995 ల మధ్య కట్టినా రెండేళ్లలోనే మూసివేశారు. తిరిగి 2007లో సకల సౌకర్యాలతో నిర్మించారు. ఉప్పు దిమ్మలతో కూడిన ఈ హోటల్ పర్యాటక కేంద్రంగా మారినది. ఇక్కడకు వచ్చే పర్యాటకులు గోడల్ని నాకకుండా సిబ్బంది పరిశీలిస్తూ ఉంటారు. ఈ హోటల్ లో 12 కామన్ బెడ్ రూమ్స్ ఉన్నాయి. ఒక కామన్ బాత్ రూమ్‌ ఉంది. కానీ అందులో షవర్ లేదు. ఈ ప్రాంతం ఎడారికి మధ్యలో గల ప్రాంతం కనుక ఇచట అనేక శానిటారీ సమస్యలు తలెత్తి అధిక వ్యర్థ పదార్థాలు మనుష్యులే బాగుచేయవలసి యున్నది. అనేక పర్యావరణ సమస్యలు తలెత్తుతున్నందున ఈ హోటల్ ను 2002 లో నిర్మూలించారు. కానీ 2007 లో ఈ హోటల్ ను "పాలాసియో డి సాల్" పేరుతో క్రొత్త ప్రదేశంలో అనగా "సాలర్ డి ఉయుమి"కి తూర్పుగా 25 కి.మీ. దూరంలో పునర్నిర్మించారు. ఈ క్రొత్త ప్రదేశం బొలీవియా రాజధాని నగరమైన లా పాజ్కు దక్షిణంగా 350 కి.మీ. దూరంలో గలదు.
ఈ భవన నిర్మాణానికి 35 సెం.మీ. (14 అంగుళాలు) గల ఉప్పు దిమ్మలు ఒక పది లక్షలు వాడబడినవి. వీటిని గదులలో నేలకు, గోడలకు, సీలింగ్ కు, ఫర్నిచర్‌ (బెడ్స్, టేబుల్స్, కుర్చీలు) మరియు శిల్పాల నిర్మాణానికి ఉపయోగించారు. ఈ హోటల్ లో శానిటరీ వ్యవస్థను ప్రభుత్వ విధానాలకు అనుగుణంగా నిర్మించటం జరిగినది . ఈ హోటల్ లో డ్రై సౌనా మరియు ఆవిరి గది, ఉప్పు నీటి కొలను మరియు విర్ల్‌పూల్ బాత్ లు కలవు.
మేడిచర్ల ఆంజనేయమూర్తి
మేడిచర్ల ఆంజనేయమూర్తి ప్రముఖ బాలకేసరి పత్రికా నిర్వాహకులు.
వీరు గుంటూరు జిల్లా కొల్లూరు గ్రామంలో 1922 అక్టోబరు 10 తేదీన జన్మించారు నాగేశ్వరశాస్త్రి మరియు వెంకట సుబ్బమ్మ వీరి తల్లిదండ్రులు. స్వగ్రామంలోను, తెనాలిలోను విద్యాభ్యాసం చేసి; మొదటినుండి బాలసాహిత్యం మీద ఆసక్తి చూపేవారు. వీరు 1939లో బాలకేసరి అనే మాస పత్రికను తెనాలి నుండి నిర్వహించారు. ఇది తెలుగులో మొదటి బాలల పత్రిక. వీరు బాలలకోసం సుమారు 400 కథలు, గేయాలు రచించారు. బాలలు ప్రదర్శించడానికి నాటికలు రాశారు.
వీరు చాలాకాలం సంస్కృత ఉపాధ్యాయులుగా పనిచేశారు. జాయప సేనాని సంస్కృతంలో రాసిన నృత్య రత్నావళి గ్రంథాన్ని తెనిగించారు. వాత్సాయన కామసూత్రాలను తెలుగు వచనంలో రాశారు. యస్కాచార్యుల భాష్యాన్ని తెలుగున రాశారు. తెలుగు - సంస్కృత నిఘంటువును రూపొందించారు.
చిండుగ
చిండుగ వృక్ష శాస్త్రీయ నామం అల్బిజియా ఒడోరాటిస్సిమా (Albizia odoratissima). చిండుగను సిరిసి, తెల్సు, గనర అని కూడా అంటారు.
సంస్కృతం : భూశీరిష, హిందీ : కాలా శీరిష్, తమిళం : కరువాకై, సిత్తిలవాకై, కన్నడం : బిల్వార, మలయాళం : పులివాన్, నెల్లివాన్, కరివాన్, కున్నివాక, ఆంగ్లము : బ్లాక్ సిరిస్, కాలాసిరిస్
భారతదేశమంతటా 1500 మీటర్ల ఎత్తువరకు గల ప్రాంతాలలో బాగా పెరుగుతుంది.
ఎత్తులో మధ్య తరగతికి చెందిన చెట్టు ఇది. ముళ్ళు, బలమైన కొమ్మలు లేకుండా 20 మీటర్ల ఎత్తు వరకు పెరుగుతుంది. చిన్న మొక్కలకు ఉదారంగు కాండలు, బాగా ముదురు ఆకుపచ్చ ఆకులు ఉంటాయి. కాండంపై బెరడు సన్నని గజిబిజి పగుళ్ళు, ముదురు రంగు మచ్చలతో ఉంటుంది. ఆకులకు కాడ ఎక్కువగా ఉండదు. ఆకులు ఈనె ఇరువైపులా ఒకదాని తరువాత మరొకటి ఉంటాయి. ఇవి ప్రధాన ఈనెకు ఇరువైపులా ఉంటాయి. ముదురాకు పచ్చరంగు ఆకుల మొదలు, చివర్లు అర్థవృత్తాకారంలో ఉంటాయి. ఈనెలు అన్ని సమానంగా ఉండవు. పూవులు తెలుపు రంగులో, వాసనతో, అనేక సన్న కేలాగ్రాలతో ఉంటాయి. కాయలు కంది కాయవలె పల్చగా ఉంటూ వాటి కంటే కాస్త పెద్దవిగా ఉంటాయి. ముదురు గోధుమ రంగులో ఉండే ఈ కాయలపై కొద్దిగా అల్లుకుని కనిపించే నరాల వంటి ఈనెలు ఉంటాయి. గింజలు పసుపచ్చని రంగులో పల్చగా ఉంటాయి.
చెట్టు బెరడు.
ఇవి రక్తస్రావాన్ని నిలుపుదల చేస్తుంది. రక్తశుద్ధి, శ్లేషాన్ని పోగొట్టే లక్షణాలున్నాయి. వ్రణాలు, కుష్టు, చర్మరోగాలు, అగ్ని విసర్పణి దగ్గు, రొమ్ముపడిశం, మధుమేహం, శరీర మంటలకు దివ్యమైన ఔషధం.
శ్రీలంక దాల్చిన చెక్క
శ్రీలంక దాల్చిన చెక్కను నిజమైన దాల్చిన చెక్క అంటారు. దీని వృక్ష శాస్త్రీయ నామం Cinnamomum verum. ఇది లారేసి కుటుంబానికి చెందినది. ఈ చెట్టు బెరడును దాల్చిన చెక్క అనే సుగంధ ద్రవ్యముగా వాడుతున్నారు. ఈ చెట్టు మూలాలు శ్రీలంకకు చెందినవి. ఇది చిన్న సతత హరిత వృక్షం. ఈ చెట్టు 10 నుంచి 15 మీటర్ల (32.8–49.2 అడుగులు) ఎత్తు పెరుగుతుంది. దీని ఆకులు దీర్ఘచతురస్రాండాకారములో 7-18 సెం.మీ. (2.75-7.1 అంగుళాలు) పొడవు ఉంటాయి. దీని పుష్పాలు గుత్తులుగా అమరి ఉంటాయి, ఇవి ఆకుపచ్చని రంగుతో మరియు విస్పష్టమైన వాసన కలిగి ఉంటాయి.
The fruit is a purple 1-cm berry containing a single seed.
దీని సాగుకు 2000 నుంచి 2500 మి.మీ. వర్షపాతంగల ఎత్తయిన ప్రదేశాలు అనుకూలం. కంకర నేలలు, గరపనేలలు నీటి ముంపుకు గురి అయ్యే భూములు దీని సాగుకు పనికిరావు. నాణ్యత పండించిన నేల ఇతర పరిస్థితులపై ఆధారపడి వుంటుంది. దీనిని విత్తనాల ద్వారా శాఖీయ పద్ధతుల ద్వారా ప్రవర్థనం చేస్తారు. విత్తనాలను పండ్ల నుంచి వేరుచేశాక వీలైనంత త్వరగా నాటుకోవాలి. విత్తనాలు నాటుట అలస్యమైన కొద్దీ మొలకెత్తే శాతం తగ్గిపోతుంది. విత్తనాలను నారుమళ్లలో 20 సెం.మీ. దూరంలో నాటాలి. మొక్కలు 4 నెలల వయసులో నారుమడి నుండి తీసి బుట్టలలో/పాలిథీన్ సంచులలో నాటుకొని మొక్కకు మరొక 5 నెలల వయస్సు వచ్చినపుడు పొలంలో నాటుకోవాలి. మొక్కను తొలిదశలో ఎండనుంచి కాపాడాలి. మొక్కలు రెండేళ్ళు పెరిగాక కొమ్మలను భూమి నుంచి అర అడుగు ఎత్తులో నరికివేసి మొక్కను మట్టితో కప్పాలి. దీనికి నీరు, ఎరువులు అందిస్తే కొత్త కొమ్మలు భూమి నుంచి వస్తాయి. వాటిలో సరియైన 4 లేదా 6 కొమ్మలను పెరగనిచ్చి మిగిలినవి తీసివేయాలి. పెరిగిన ఈ కొమ్మలు తిరిగి రెండేళ్ళలో కోతకు తయారవుతాయి. కోతకు వచ్చిన కొమ్మలను వర్షాకాలంలో కొత్తగా వచ్చిన ఆకులు ఎరుపు రంగు నుంచి ఆకుపచ్చ రంగులోకి మారుతున్నప్పుడు కత్తిరించాలి. మొక్కలో బయటివైపుకు ఉన్న కొమ్మల కంటే లోపలివైపు ఉన్న కొమ్మల నుంచి మంచి నాణ్యతగల బెరడు లభిస్తుంది. ఇలా నరికిన కొమ్మల నుంచి బెరడు తీసి శుద్ధిచేయడానికి ఎంతో నైపుణ్యత కావాలి.
శుద్ధి చేయటంలోని ముఖ్య అంశాలు ఏమిటనగా.
1. కొమ్మలు ముదిరిన వాటిని ఎంపిక చేసి సకాలంలో కత్తిరించుట.
2. బెరడు మీదనున్న గరకు పొరను బెరడు దెబ్బతినకుండా తొలగించుట.
3. బెరడును లోపల గల కర్ర నుంచి వేరుచేయటం.
4. తీసిన బెరడును ఆరబెట్టి నాణ్యతనుబట్టి వివిధ గ్రేడ్లలో వేరుచేయటం.
దాల్చిన చెక్కలో రెండు రకాల తెగుళ్ళు వస్తాయి. చారలతో కూడిన గజ్జి తెగులు. ఇది ఎక్కువగా కాండం శాఖలపై వస్తుంది. వేరుకుళ్ళు తెగులును కూడా దాల్చిన చెక్కలో గమనించవచ్చు. శిలీంద్రనాశక మందులను వాడి వీనిని నివారించుకోవాలి.
బెరడు యొక్క రుచిని బట్టి శ్రీలంక దాల్చిన చెక్క యొక్క వివిధ పంటలు:
తెన్నేటి సూరి
తెన్నేటి సూరి (1911 - 1958 అక్టోబరు 16)ఒక ప్రముఖ తెలుగు రచయిత. అభ్యుదయ కవి, కథారచయిత మరియు నాటకకర్త. ఛంఘిజ్ ఖాన్ నవలా రచయితగా సుప్రసిద్ధుడు. భారతి, ఆంధ్రపత్రికలలో 1945-1957లలో పత్రికా రచయితగా పనిచేశాడు.
సూరి 1911లో కృష్ణా జిల్లా తెన్నేరులో జన్మించాడు.
చారిత్రక నవలైన 'చంఘీజ్‌ఖాన్‌' మొదట ఆంధ్రపత్రిక సారస్వతానుబంధంలో ప్రచురితమైంది. 13 శతాబ్దాల మధ్యగల ఆసియా ఖండ చరిత్రలో గర్వకారకుడైన మహాపురుషుడు చంఘీజ్‌ఖాన్‌ విదేశీ చరిత్రకారులు అతనిని ఒక సైతానుగా, అధికార దుర్మదాంధుడుగాను, నియంత గాను, నరరూప రాక్షసునిగాను చిత్రించారు. తెన్నేటి సూరి ఎన్నో శ్రమల కోర్చి యదార్థ చరిత్రను వెలికితీసి, ప్రాచ్య, పాశ్చాత్య గ్రంథాలను ఔపోసనపట్టి ఎంతో దక్షతతో ఈ నవలను తీర్చిదిద్దాడు. ఆయనకు గల పరిపాలనా దక్షతను, శక్తి సామర్థ్యాలను, తనకింది అధికారుల పట్ల చూపిన ప్రేమాదరాలను చక్కగా వివరించారు.
సూరి 1958, అక్టోబరు 16న మరణించాడు.
పెమ్మరాజు రామారావు
పెమ్మరాజు రామారావు ప్రముఖ రంగస్థల నటుడు.
ఈయన 1908 లో ఎమెచ్యూర్ నాటక సమాజం ప్రదర్శించిన గయోపాఖ్యానం నాటకంలో పాత్రధారణతో తన నటజీవితాన్ని ప్రారంభించాడు. అటుపిమ్మట ధృతరాష్ట్రుడు, చెకుముకిశాస్త్రి, అలెగ్జాండర్, అగ్నిహోత్రావధానులు, కర్ణుడు, కరటకశాస్త్రి, పేరిగాడు, తహశీల్దారు వంటి పురుష పాత్రలతో పాటు, చిత్రనళీయంలో భారతి, రసపుత్రవిజయంలో కేసర బేగం, సుభద్రగా, అనసూయగా, తులాభారంలో జాంబవతిగా, చింతామణిలో శ్రీహరిగా ఎన్నో స్త్రీ పాత్రలను అత్యద్భుతంగా నటించిన సవ్యసాచిగా ప్రశంసలు అందుకున్నాడు. తెలుగు నాటకాలే కాకుండా ఇంగ్లీషులో ఒథెల్లో, మాక్‌బెత్ వంటి నాటకాలలో కూడా ఆయన ప్రతిభను ప్రదర్శించాడు.
ఈయన సుమారు 500 నాటక ప్రదర్శనలలో విభిన్న స్త్రీ పురుష పాత్రలను పోషించాడు.
ఈయన ద్రోణంరాజు కామేశ్వరరావు, అంకరాజు శంకరరావు, మాచిరాజు రామచంద్రమూర్తి, టి.కె.వరాహస్వామి, బుద్ధవరపు కురంగేశ్వరరావు, మహిపాల రామన్న పార్సీ శేషగిరిరావు మొదలైన సుమారు 50 మంది సమాజ సభ్యులను తీర్చిదిద్దాడు.
ఈయన 1971 డిసెంబర్ 12 తేదీన హైదరాబాదులో పరమపదించాడు.
మంత్రిప్రెగడ సూర్యప్రకాశ కవి
మంత్రిప్రెగడ సూర్యప్రకాశ కవి మాడుగుల సంస్థాన ప్రభువైన శ్రీకృష్ణ భూపాలుని ఆస్థానంలో కవి, పండితుడూను.
ఈయన తల్లి సీతమ్మ, తండ్రి శరభరాజామాత్యుడు. ఈయన పిఠాపురం దగ్గరున్న తిమ్మాపురంలో 1808 విభవ నామ సంవత్సరంలో జన్మించారు. 1873లో మే 11న శ్రీముఖ నామ సంవత్సరం వైశాఖ శుద్ధ చతుర్దశి భానువాసరము రోజున నిర్యాణము చెందారు.
ఈ కవి విద్యా గురువులు ముగ్గురు - కందర్ప సీతారామశాస్త్రి గారు బాల్యగురువులు. దేవులపల్లి తమ్మయసూరి గారు, వాడపల్లి అనంతపద్మనాభాచార్య గార్ల వద్ద ఉభయ భాషలు అభ్యసించారు ఈ కవి. కవిత్వమనేది వీరికి జన్మతః ఉన్న విద్య. తల్లితండ్రులిరువురి వైపు వారు పండిత కవులు.
పింగళుడు
పింగళ (Devanagari: पिङ्गल "") ప్రాచీన భారతీయ గణిత శాస్త్రవేత్త. ఈయన ప్రసిద్ధ గణిత గ్రంథం "చంధః శాస్త్రము" యొక్క రచయిత. ఈ గ్రంథం సంస్కృతంలో గల ప్రాచీన గ్రంథం. ఈయన భారత సాహిత్య చరిత్రలో ప్రముఖ గణిత శాస్త్రవేత్త "పాణిని" లేదా ప్రముఖ గ్రంథం "మహాభాష్య" రచయిత "పతంజలి" యొక్క సోదరునిగా చెప్పబడుతోంది.
"ఛందస్సు శాస్త్రము" ఎనిమిది అధ్యాయాలతో కూడినది. ఈ గ్రంథములో అన్ని అథ్యాయములలో గణిత భావనలు సూత్రములుగా వివరింపబడినవి. ఈ భావనలు పాఠ్యంగా విస్తరింపబడలేదు. ఈ గ్రంథం క్రీస్తు పూర్వానికి చివర్లో గానీ లేదా క్రీస్తు శకానికి ముందుగా గానీ రచింపబడు యుండవచ్చు. ఈ గ్రంథం వైదిక మరియు సాంప్రదాయక విధానంలో సంస్కృతంలో వ్రాయబడింది. 10 వ శతాబ్దానికి చెందిన గణిత శాస్త్రవేత్త "హలాయుధ" ఈ గ్రంథమునకు భాష్యం వ్రాసాడు మరియు ఈ గ్రంథాన్ని విస్తరించాడు.
ఈ గ్రంథంలో ద్విసంఖ్యామానం గూర్చి వివరణలు ఉన్నాయి. ఈ సంఖ్యా వ్యవస్థలో సంఖ్య లను వ్రాసే విధానం వివరించబడినది. ఈ వివరణల ప్రకారం ద్విపద సిద్ధాంతం ఆధారంగా "కాంబినారోటిక్స్ "ను వివరించబడింది. హలాయుధుడు పాస్కల్ త్రిభుజం గూర్చి వివరణలు వ్రాసాడు. పింగళుడు ఫిబోనాకీ సంఖ్యలు (మాత్రమేరు) గూర్చి వివరించాడు. ఈ సంఖ్యలు ప్రస్తుతం "గోపాల హేమచంద్ర సంఖ్యలు"గా పిలువబడుతున్నాయి.ద్విస్ంఖ్యామానంలో సున్న యొక్క ఉపయోగాన్ని కొన్ని సార్లు తప్పుగా చెప్పబడింది.ఎందువలనంటే ప్రస్తుతం ద్విసంఖ్యామానంలో 0 లేదా 1 సంఖ్యలను వాడుతున్నాము. ఉదాహరణకు 1 0 అనగా ద్విసంఖ్యామానంలో "2" అని అర్థము.
ఆచార్య హేమచంద్రుడు
ఆచార్య హేమచంద్రుడు (, 1087–1172) జైన మతానికి చెందిన ఆచార్యుడు, కవి మరియు బహుశాస్త్రజ్ఙుడు. ఈయన వ్యాకరణ శాస్త్రము, తత్వశాస్త్రము, ఛందస్సు మరియు సమకాలీన చరిత్ర వంటి గ్రంథాలను వ్రాసాడు. సమకాలీనులలో అద్భుతమైన వ్యక్తిగా చరిత్రలో నిలిచాడు. ఆయనకు "కలికాల సర్వజ్ఞ" అనే బిరుదు ఉంది. దీనిఅర్థము కలియుగంలో అన్ని విషయాలు తెలిసినవాడు.
ఆయన గుజరాత్ రాష్ట్రం లోని "ఢంఢుక" (అహ్మదాబాద్ దక్షిణ ప్రాంతం నుండి 100 కి.మీ. దూరంలో) గ్రామములో చాచాదేవ మరియు పాహినీ దేవిలకు జన్మించాడు. వారు అతనికి "చంద్రదేవ" అని నామకరణం చేసిరి. ఆయన జన్మ ప్రదేశంలో జైన తీర్థం అయిన మొథీరా ఉన్నది.ఆయన యువకునిగా ఉన్నపుడు "దెరసార్" వద్ద సన్యాసి దీక్షను ప్రారంభించి తన పేరును "సోమచంద్ర"గా మార్చుకున్నాడు. ఆయన మత గ్రంథములు, తత్వ శాస్త్రము, తర్క శాస్త్రము మరియు వ్యాకరణ శాస్త్రముల పై శిక్షణ పొందాడు. క్రీ.శ.1110 లో తన 21 వ సంవత్సరంలో ఆయన జైనుల లో శ్వేతాంబరుల ఆచార్యునిగా గుర్తింపబడ్డాడు. ఆయనకు సోమచంద్రుడుగా నామకరణం జరిగింది. ప్రస్తుతం హేమచంద్రునిగా ప్రజాదరణ పొందింది.
ఆ సమయంలో గుజరాత్ ప్రాంతం "సోలంకి" రాజ్య పరిపాలనలో ఉన్నది. హేమచంద్రుడు "ముల్రాజు" యొక్క రాజ్యపాలనలో గొప్పతనాన్ని గుర్తించి ఆయన తర్వాత రాజు అయిన "కుమార్‌పాల్"(1143–1173) రాజుకు సహాయకునిగా ఉన్నాడు. కుమారపాలుని ఏలుబడిలో గుజరాత్ ప్రాంతం సంస్కృతికి కేంద్రబిందువైనది. 1121 మొదట్లో హేమచంద్రుడు "తరంగ" వద్ద నిర్మింపబడిన జైన మందిరం నిర్మాణంలో పాలుపంచుకున్నాడు. కుమారపాల మహారాజుపై ఈయన ప్రభావంతో జైన మతము గుజరాత్ లో అధికార మతముగా విలసిల్లింది. ఆ కాలంలో జంతుబలులను నిషేధించారు.
అనేకాంతవాదం లోనికి ప్రవేశించిన తర్వాత ఆచార్య హేమచంద్రుడు విశాల దృక్పథాన్ని కలిగియుండాలని ప్రబోధించాడు. ఈ బోధన కుమారపాలునికి యిష్టపడింది. ఆయనకు కుమారపాలుని వద్ద గల గౌరవం, మరియు కీర్తికి అసూయ చెందిన కొందరు ఆయనకు అహంకార స్వభావం ఎక్కువని రాజుకు ఫిర్యాదు చేశారు. ఆయన హిందూ దేవతలను గౌరవించడని, శివుని వద్ద తన శిరసును వంచి నమస్కరించడని పిర్యాదుచేశారు. రాజుగారు హేమచంద్రుడిని శివాలయ దర్శనార్థం పిలిచినపుడు ఆయన శివుని విగ్రహానికి నమస్కారములు పెట్టి యిలా అన్నాడు.
దీనిని బట్టి ఆయన జైన సిద్ధాంతం లోని సత్యాన్ని అనగా జైనులు ద్వేషాలకు అతీతంగా గల దేవుని మాత్రమే నమస్కరిస్తారు అనే సత్యాన్ని తెలియజేశాడు. అలా మనోవికారాలకు, రాగద్వేషాలకు అతీతంగా ఉన్న దేవుని "జినుడు" అన్నాడు. అదే సమయంలో రాజును సమాధానపరిచాడు. అప్పటి నుండి రాజు హేమచంద్రునికి భక్తునిగా మారిపోయాడు. అతడు జైన మత పక్షపాతి అయినాడు.
ఒక అద్భుతమైన రచయితగా ఆయన సంస్కృత మరియు ప్రాకృత వ్యాకరణ శాస్త్రాలను వ్రాసాడు. విజ్ఞాన శాస్త్ర మరియు తర్క శాస్త్ర విషయాలను మరియు భారత తత్వ శాస్త్రములో వివిధ శాఖల ప్రయోగాత్మక పద్ధతులను వ్రాసాడు. ఆయన ముఖ్యమైన రచన మహా కావ్య పద్యమాల "త్రి షష్టి షాలక పురుష చరిత్ర" (63 మంది గొప్పవ్యక్తుల జీవిత చరిత్రలు). ఇందులో జైన మతములో గురువులు, విద్యార్థులు వారి జైన మతములో స్థానములు, వారి మరణాలు, పునర్జన్మాలు వంటి విషయాలను వ్రాశాడు. ప్రస్తుతం కూడా జైన చరిత్రలో విషయ సంశ్లేషణ స్థాయి కలిగి యున్న గ్రంథం అది.
Hemachandra, following the earlier Gopala, presented an earlier version of the Fibonacci sequence. It was presented around 1150, about fifty years before Fibonacci (1202). He was considering the number of cadences of length "n", and showed that these could be formed by adding a short syllable to a cadence of length "n" − 1, or a long syllable to one of "n" − 2. This recursion relation "F"("n") = "F"("n" − 1) + "F"("n" − 2) is what defines the Fibonacci sequence.
బభ్రువాహన (నాటకం)
బభ్రువాహన ఒక ప్రసిద్ధిచెందిన తెలుగు పద్య నాటకం.
ధర్మరాజు రాజసూయ యాగాన్ని సంకల్పించి యాగాశ్వం వెంట రక్షకునిగా అర్జునుని పంపుతాడు. దారిలో మణిపుర ప్రదేశం చేరగానే దాన్ని బభ్రువాహనుడనే రాకుమారుడు బంధిస్తాడు. మణిపుర మహారాజు చిత్రవాహనుడు. అతని కుమార్తె చిత్రాంగద. అర్జునుడు తీర్థయాత్రలు చేసే కాలంలో చిత్రాంగదను వరించి కొంతకాలం ఆ రాజ్యం లో ఉంటాడు. వారికి జన్మించిన కుమారుడే బభ్రువాహనుడు. ఈ ఉదంతాన్ని తెలిపి అశ్వాన్ని విడవమని, తండ్రితో యుద్ధం సరికాదని తల్లీ, తాత ఎంత వారించినా బభ్రువాహనుడు వినడు. అప్పుడే వచ్చిన ఉలూచి బభ్రువాహనున్ని సమర్థిస్తుంది. తండ్రీ కొడుకుల మధ్యన యుద్ధానికి రంగం సిద్ధం చేస్తుంది. అందుకు కారణం అర్జునుని కారణంగా అస్త్రసన్యాసం చేసిన భీష్ముని సోదరులైన వసువులు ధరుడు, సోముడు తమ అన్నగారి మరణానికి కారకుడైన అర్జునుడు యుద్ధం లో మరణించి నరక ప్రాప్తిని పొందుతాడని శపిస్తారు. గంగాతీరం లో ఆ శాపవచనాలు విన్న ఉలూచి తాను అర్జునుని భార్యనని, తీర్థ యాత్రాకాలం లో తాను అర్జునుని మోహించి తన మాయచే అతడిని నాగలోకానికి తీసుకొని పోయి వివాహమాడి అతనివల్ల ఇలావంతుడనే కుమారుణ్ణి పొందానని తెలిపి శాపవినమోచనాన్ని తెలియజేయమంటుంది. అర్జునుడు యుద్ధంలో తన రక్త సంబంధీకుల చేతిలో మరణించి తిరిగి పునర్జావితుడైతే అతనికి నరకబాధ తప్పుతుందని తెలుపుతారు వసువులు. ఉలూచి ప్రేరేపించిన ఆ యుద్ధం లో కుమారుడైన బభ్రువాహనుని చేతిలో అర్జునుడు మరణించగా తన వద్దనున్న మణి ప్రభావంతో అర్జునుణ్ణి తిరిగి బ్రతికించుకుంటుంది ఉలూచి.
అప్పడవేదుల లక్ష్మీనారాయణ
ఎ. ఎల్. నారాయణ గా ప్రసిద్ధిచెందిన అప్పడవేదుల లక్ష్మీనారాయణ (Appadvedula Lakshmi Narayan) B.A., M.A., D.Sc., F.I.P. (b: 1887 - d: 7 మార్చి 1973) భారతదేశానికి చెందిన ప్రముఖ ఖగోళ శాస్త్రవేత్త. ఇతడు కొడైకెనాల్ లోని సూర్య దర్శిని విభాగపు మొదటి అధ్యక్షుడు.
వీరు 1887 లో అప్పడవేదుల వ్యాసులు మరియు మహాలక్ష్మి దంపతులకు తూర్పు గోదావరి జిల్లాకు చెందిన ముక్కామల గ్రామంలో జన్మించారు. వీరు కొత్తపేటలోని ఉన్నతపాఠశాలలో మెట్రిక్యులేషన్ పూర్చిచేసారు. తర్వాత శాస్త్రవిజ్ఞానం మీద మక్కువతో రాజమండ్రిలోని ప్రభుత్వ ఆర్ట్ కళాశాలలో చేరి బి.ఎ. పూర్చిచేశారు. మద్రాసు విశ్వవిద్యాలయం నుండి భౌతికశాస్త్రంలో ఎం.ఎ. 1914 చదివారు. అనంతరం విజయనగరం లోని మహారాజా కళాశాలలో ఉపన్యాసకులుగా పనిచేశారు.
నటులు
నటించే వారిని నటులు అంటారు. మగవారిని నటుడు అని ఆడ వారిని నటి అని అంటారు. ఈ నటించే వ్యక్తి తన సామర్థ్యాన్ని బట్టి సినిమా, టెలివిజన్, థియేటర్, లేదా రేడియోలలో పని చేస్తాడు. నటుడిని ఆంగ్లంలో యాక్టర్ అంటారు. యాక్టర్ అనే పదం పురాతన గ్రీకు పదము ὑποκριτής (hypokrites) నుండి ఉద్భవించింది. సాహిత్యపరంగా ఈ పదం యొక్క అర్థం ఒక వ్యక్తి నాటకీయమైన పాత్రను పోషించడం అనే అర్థానిస్తుంది.
ఇంగ్లాండ్లో 1660 తరువాత మొదటిసారి మహిళలు స్టేజిపై కనిపించారు, నటుడు మరియు నటి ప్రారంభంలో మహిళ ప్రదర్శన కోసం ఒకదానికి ఒకటి ప్రత్యామ్నాయంగా ఉపయోగించారు, కానీ తరువాత ఫ్రెంచ్ నటీమణుల (actrice) ప్రభావంతో actor శబ్దవ్యుత్పత్తికి ess జతచేశారు, దానితో యాక్టర్ (నటుడు), యాక్ట్రెస్ (నటి) పదాలు ప్రాధాన్యత పొందాయి.
అనంత్ నాగ్
అనంత్ నాగ్ సుప్రసిద్ద భారతీయ సినీనటుడు. కన్నడ, మరాఠీ, మళయాళ మరియు హిందీ చిత్రాలలో నటించాడు.
ఘట్టమనేని రమేష్ బాబు
==వంశవృక్షం=loijsimss
అప్‌షాట్ - నోథోల్ ఎన్‌కోర్
అప్‌షాట్ - నోథోల్ ఎన్‌కోర్ అనునది ఒక "కేంద్రక శస్త్ర పరీక్ష" (అణు పరీక్ష). ఇది యునైటెడ్ స్టేట్స్ ఆఫ్ అమెరికాలో "ఆపరేషన్ అప్‌నాట్ - నోథోల్"లో భాగంగా చేసిన అణు పరీక్ష . ఈ పరీక్ష మే 8, 1953లో యు.ఎస్.లో గల "నెవాడా టెస్ట్ సైట్"లో గల "యుక్కా ప్లాట్"లో నిర్వహింపబడినదిU.S. Department of Energy / Nevada Operations Office, "United States Nuclear Tests - July 1945 through September 1992", December 2000, DOE/NV-209 Rev 15.
ఈ పరీక్షా సాధనం యొక్క సంకేతము "ఎన్‌కోర్"గా పిలువబడుతున్నది. ఇది స్థానిక సమయం 8:30 కు విస్పోటనం చెందినది. దీనిని 19,000 అడుగుల ఎత్తు నుండి ఎం.కె.6డి బాంబు ద్వారా విడిచారు. దీనిని "నెవాడా టెస్ట్ సైట్"లో గల ఏరియా 5 వద్ద విడిచారు. 2,423 అడుగుల వద్ద ఈ బాంబు ప్రేలినది. అయినప్పటికీ ఇది తన లక్ష్యం నుండి 15 అడుగుల పశ్చిమ మరియు 937 అడుగుల దక్షిణం వైపున విస్ఫోటనం చెందినది. ఈ శస్త్రం యొక్క అంచనా ఫలితము 30-36 కిలో నాట్స్ అయినప్పటికీ ఇది 27 కిలో నాట్స్ ఫలితాన్ని ఇచ్చింది. "ఎన్‌కోర్" (Encore) అనే సంకేత పదంలో "E" అను అక్షరం "effects" (ప్రయత్నం). అనగా అస్త్రాల పరీక్షచేయు ప్రయత్నమని అర్థము.
ఈ అణు పరీక్ష "ఎన్‌కోర్" అనేక విషయాలను గూర్చి తెలుసుకొనే ప్రయత్నం అనగా విస్ఫోటన ఫలితాలను, చెట్లతోసహా వివరించుటకు చేయబడింది. కానీ "నెవాడా టెస్ట్ సైట్" అనునది ఒక ఎడారి. అందులో చెట్లు లేవు. "యునైటెడ్ ఫారెస్ట్ సర్వీసు" వారు 145 "పాండెరొసా పైన్" చెట్లను ఈ ప్రాంతానికి రవాణా చేశారు. ఈ చెట్లను సమీప ప్రాంతం నుండి "ఏరియా 5"కు చేర్చిరి. ఈ చెట్లను ఎడారి ప్రాంతంలో రంధ్రములు చేసి సిమెంటుతో నాటిరి. విస్ఫోటనం జరిగినపుడు ప్రాథమిక అణుధార్మిక వికిరణాలు వెలువడి అనేక చెట్లు మాడిపోయినవి.
సైనికులు ఎడారిలోని రాళ్ళ అవశేషాలను బ్లాస్ట్ తీవ్రతను చూపడానికి తీసుకొని వచ్చారు. దేశంలో గల 3,500 మంది సైనికులు ఈ కార్యక్రమంలో పాల్గొన్నారు. వారు కోంబాట్ బెటాలియన్ గా యేర్పడ్డారు. అదనంగా 600 మంది ఉన్నత స్థాయి అధికారులు మరియు కాంగ్రెస్ వ్యక్తులు ఈ దృశ్యాన్ని చూడటానికి హాజరైరి. ఈ కార్యక్రమం "సైనికులకు అణు ఆయుధాలను ఉపయోగించునపుడు తమను రక్షించుకొనుటకు , శతృవుల నుండి "కోంబాట్ పరిస్థితులు" నుండి రక్షించుకొనుటకు" నిర్దేశించబడింది.
వీథి నాటకము
వీథి నాటకం తెలుగువారికి సంబంధించిన ఒక ప్రాచీన జానపద కళారూపం. ప్రాచీన కాలంలో పంచాయితీలు, ఊరేగింపులు, బడులు మరియు వినోద కార్యక్రమాలన్నీ వీథుల్లోనే జరిగేవి. మహాభారతం, రామాయణం, మొదలైన పురాణ గాథలు చదవటం, తేటతెలుగులో ప్రేక్షకులకు అర్థమయ్యే శైలిలో అర్థం చెప్పేవారు. గ్రామాలలోని పెద్దలు అనగా గ్రామ రెడ్లు, పండితులు, బ్రాహ్మణులు నిర్వహణబాధ్యత తీసుకొనేవారు.వీథుల్లోనే వీథి బడులు పెట్టి చదువు చెప్పే వారు. అందువలన వీథికి అంతటి ప్రాముఖ్యముండేది. వీథుల్లో నాటకాలు ఆడేవారు గనుక వీథి నాటకాలనీ ప్రదర్శించేవారిని వీథి భాగవతులని పిలిచేవారు. కూచిపూడి భాగవతులే కాక, యానాదులు, గొల్లలు, చెంచులు, మాలలు కూడా వీధి నాటకాలను ఆడేవారు.వీటినే రాయలసీమ ప్రాంతంలో బయలు నాటకమంటారు. యక్షగానాలు తొలి వీథినాటకాలుగా పేర్కొనవచ్చు.
కూచిపూడి భాగవతుల వీథి నాటక ప్రదర్శనాలతో ఆంధ్ర దేశం అంతటా విజయ యాత్ర సాగిస్తున్న రోజుల్లో అంత వుత్తమం గానూ వీథి నాటకాలు ప్రదర్శించి నడిపిన వారిలో ప్రముఖులు తమ్మారపు వెంకటస్వామి. ఆయన స్వగ్రామం ఒంగోలు తాలూకాలోని తమ్మవరం. ఆయన దేవదాసి కులానికి చెందిన వ్వక్తి. బాల్యంలో ప్రాథమిక విద్యాభ్యాసం పూర్తి చేసిన వెంటనే ఆగ్రామం లోని కుందుర్తి వారి వద్ద సంస్కృతం నేర్చుకుని తరువాత పగటి వేషాల ను అద్భుతంగా ప్రదర్శించాడు. వెంకటస్వామి జట్టులో చేరిన వారందరూ కళావంతుల కులానికి చెందిన వ్వక్తులే. ఆయన జట్టులో పురుషులు పురుష పాత్రలు, స్త్రీ పాత్రలు స్త్రీలు ధరిస్తూ వుండేవారు. అందరదీ అమ్మనబ్రోలు గ్రామమే. అందులో పెద్ద హనుమయ్య నాయిక పాత్రలను చెల్లయ్య, చిన్న హనుమయ్య, మాణిక్యం ఇతర పాత్రలు ధరించేవారు. అలివేలమ్మ నాయిక పాత్రలు నిర్వహిస్తూ వుండేది. మంగ తాయమ్మ మాత్రం పురుష పాత్రలు ధరించేది.
ఈ జట్టు ఉత్తర గోగ్రహణ హరిశ్చంద్ర శశిరేఖా పరిణయం, ఉషాపరిణయం, నలచరిత్ర, భామా కలాపం, గొల్ల కలాపం మొదలైన నాటకాలను ప్రదర్శించేవారు. ఒక వూరిలో ప్రదర్శనాలు ప్రారంభిస్తే ఇక రోజుల తరబడి ఆ గ్రామంలోనే వివిధ నాటకాలు ప్రదర్శిస్తూ వుండేవారు. ప్రతి ప్రదర్శనానికి నాలుగు రూపాయలిచ్చేటట్లూ ఇంటికి ఒకరు చొప్పున జట్టులోని వాళ్ళకు భోజనాలు పెట్టటం ప్రదర్శనానికి అవసరమైన షరతులు.
మైలు
పొడవును కొలుచుటకు ఒక ప్రమాణం మైలు. సాధారణంగా మైలు 5.280 అడుగులకు సమానంగా ఉంటుంది. 1760 గజాలు లేదా 1609 మీటర్లు ఒక మైలు. 5,280 అడుగుల యొక్క మైలును కొన్నిసార్లు స్టాట్యూట్ మైలు లేదా లాండ్ మైలు అంటారు, ఎందుకంటే నాటికల్ మైలుకి (6,076 అడుగులు లేదా 1,852 మీటర్లు) దీనికి భేదం చూపడానికి. చరిత్రలో మైళ్ళను అనేక రకాల ప్రమాణిక యూనిట్లగా ఉపయోగించారు. ఆ పొడవులను రకరకాల మైళ్ళుగా ఆంగ్లంలోకి అనువదించారు. వారు వాడిన వివిధ రకాల మైళ్ళ పొడవు 1 నుంచి 15 కిలోమీటర్లు ఉండేవి.
1 మైలు = 1.609344 కిలోమీటర్లు1959 లో అంతర్జాతీయంగా యార్డ్ (గజము) మరియు పౌండ్ ల ఒప్పందము చేసుకునేంత వరకు ఆంగ్లం మాట్లాడే దేశాలలో ల్యాండ్ మైలు యొక్క కచ్చితమైన దూరాన్ని చూచించడంలో కొద్ది మార్పులు ఉండేవి, తరువాత గజము అంటే కచ్చితంగా 0.9144 మీటర్లు అని, మైలు అంటే కచ్చితంగా 1,609.344 మీటర్లని నిర్ణయించారు.
మైలు అనే పదం పాత ఆంగ్ల పదం మిల్ నుండి ఉద్భవించింది, ఈ పదం లాటిన్ పదం మిలియా నుండి వచ్చింది, లాటిన్ లో ఈ పదం యొక్క అర్థం "వెయ్యి".
యు.ఎస్. మరియు UK పదం మైలు సాధారణంగా స్టాట్యూట్ మైలు ఉపయోగిస్తారు. 1 స్టాట్యూట్ మైలు = 1,760 గజాలు (నిర్వచనం ద్వారా) = 5,280 అడుగులు = 1.609344 కిలోమీటర్లు (సరిగ్గా)
"నాటికల్ మైల్" ను వాయు లేదా సముద్ర ప్రయాణానికి ఉపయోగిస్తారు. నాటికల్ మైలు అనగా భూమిపై అక్షాంశం యొక్క నిముషం కోణం యొక్క చాపం పొడవు. ఒక డిగ్రీ (60 '= 1 °) లో అరవై నిముషాలుంటాయి. ఒక నిముషం కోణం అక్షాంశం పై చేయు చాపరేఖ పొడవును నాటికల్ మైలు అంటారు. భూమి యొక్క ఉత్తర ధృవం నుండి దక్షిణ ధృవం వరకు 10,800 నాటికల్ మైళ్ళు ఉంటుంది.
నిర్వచనం ప్రకారం నాటికల్ మైలు అనగా 1.852 మైళ్ళు.≈ 6,076 అడుగులు ≈ 1.151 స్టాట్యూట్ మైళ్ళు గా పరిగణలోకి తీసుకుంటారు.
కిలోమీటరు
పొంబల
పొమ్మల/ పొంబల /పంబల ఇలా ప్రాంతాన్ని బట్టి వీటి పేరులో స్వల్ప తేడాలున్న వాటి ఆకారం మాత్రం ఓకే తీరులో వుంటుంది.ఇవి వాయిద్య పరికరములు. స్తూపాకార కంచు గొట్టానికి ఇరువైపుల చర్మం కప్పబడి వుంటుందు. ఇలాంటివి ఎల్లప్పుడూ జంటగానే వుంటాయి. వీటిని వాయించ డానికి ఒకటి వంకరగా నున్న కర్ర, రెండోడి మామూలు పుల్ల. ఈ జంట పొమ్మలను దారం సాయంతో మెడకు తగిలించు కొని రెండు చేతులతో రెండింటి వాయిస్తారు. ఇవి కంచు లోహంతో చేయబడినవి. వీటి నుండి శ్రావ్యమైన సంగీతమేమి రాదు. వీటి నుండి భయంకరమైన, లేదా వీరావేశం ఉట్టి పడే శబ్దం వస్తుంది. వీటిని ఎక్కువగా గ్రామ దేవతల పూజలందును, గ్రామ దేవతల ఊరేగింపు సందర్భంలోను వాడుతారు. రాయల సీమ ప్రాంతంలో ముఖ్యంగా తిరుపతి ప్రాంతంలో గ్రామ దేవతల పూజా సమయంలో వీటి ప్రాముఖ్యత ఎక్కువ. పూనకం రావడానికి ఈ వాయిద్యం మహోపకారి. అలా పూనకం వచ్చిన వారు అలా వళ్ళు తెలియక ఆడుతుంటే ఈ పొమ్మల వారు చేసే శబ్దానిని మిగతా వారికి కూడ పూనకం వస్తుంది.
పంచదార చిలక (మిఠాయి)
పంచదార చిలక పేరుతో కల సినిమాకొరకు పంచదార చిలక (తెలుగు సినిమా) చూడండి
పంచదారతో చేసే చిలక మాదిరి వంటకాన్ని పంచదార చిలక అంటారు. వీటిని ఆంధ్రదేశంలోనే కాక ఇతర రాష్ట్రాలలోనూ తయారుచేస్తారు. అయితే ఆంధ్రప్రదేశ్ యొక్క కోస్తా తీర ప్రాంతంలో వీటి వినియోగం ఎక్కువ. అమ్మాయిలను అత్తవారింటికి పంపే సందర్భంలో తప్పక ఈ పంచదార చిలకలు వాడుతారు.
చురుతలు
చిరుతలు: ఇవి రెండు చిన్న చెక్క పరికరములు. వీటికి గజ్జెలను కూర్చి వుంటారు. రెండు చెక్కలకు చేతి వేళ్ళను తగిలించుకోడాడిని రింగులుంటాయి. వీటిని ఎక్కువగా దక్షిణ భారత దేశంలో [[హరికథకులు, లేదా భజన చేసే వారు మాత్రమే వాడుతారు. [[హరికథ]]కులు చిన్న చిరుతలు ఉపయోగిస్తే ... [[చెక్క బజన]] వంటి బజనలో ఇలాంటి పరికరమే కొంత పెద్దదిగా వుంటుంది. వీటి మద్యలో చిన్న చిన్న గజ్జెలు తగిలించి వుంటాయి. వాటిని వాయించి నప్పుడు ఈ గజ్జెల చప్పుడు కూడ కలిసి విన సొంపుగా నుండును. (బొమ్మ చూడుము)
[[File:Chirutala bajana at Hyderabad Book fair (3).JPG|thumb|right|పెద్ద చిరుతలు]]
[[వర్గం:సంగీత వాయిద్యాలు]]
డప్పు
డప్పు దీనిని కొన్ని ప్రాంతాలలో పలక అని కూడ అంటారు. డక్కి లాంటి ఆకారమె కలిగి వుంటుంది. కాని పెద్దది. రెండడుగులు వ్వాసం కలిగి వుంటుండి. దీనిని ఎక్కువగా ... చావు... వంటి కార్యాలకు వాడుతారు. అదేవిదంగా... దండోరా వేయడానికి పల్లెల్లో దీనిని గతంలో ఎక్కువగా వాడేవారు.
గుమ్మెత
గుమ్మెత లేదా గుమ్మెట ఒక మట్టి కూజా లాంటిది. దీనికి డక్కి, బుడికె అని కూడా వ్యవహరిస్తారు. కూజా అడుగు భాగం తీసేసి అక్కడ చర్మాన్ని వేస్తారు. కూజా మూతి వైపు ఖాళీగా వుంటుంది. దీనిని మెడకు తగిలించు కొని చర్మం వున్న వైపున చేతితో కొడుతు సందర్భాను సారం... రెండో చేత్తో మూతి వైపున మూస్తూ తెరుస్తూ వుంటే ఒక వింత శబ్దం వస్తుంది. దీనిని ఎక్కువగా బుర్ర కథ, ఒగ్గుకత చెప్పేవారు మాత్రమే వాడుతారు. దీనికి ప్రక్కవాద్యాలు తంబుర తప్పక వుండాలి. కొంత మంది బిచ్చగత్తెలు దీనిని ఒక్కదానినే వాయిస్తూ... పాట పాడుతూ భిక్షాటన చేస్తుంటారు.
బుర్రకథలో గుమ్మెట ఒక ప్రధాన వాద్యము. ఇది కాశ్మీరులో కనిపించే తుంబక్, మధ్యప్రాచ్యంలో కనిపించే డంబెక్ లేదా డర్బూకాకు దగ్గరి సంబంధమున్న వాద్యము. కానీ వీటి పరిణామంలో ఏవైనా సంబంధమున్నదో లేదా ఇవి వేర్వేరుగా ఉద్భవించాయో కచ్చితంగా తేల్చిచెప్పేందుకు ఆధారాలు లేవు. గుమ్మెత యొక్క ప్రసక్తి ఆముక్తమాల్యద వంటి అనేక మధ్యయుగపు కావ్యాలో ఉంది.
పాముల బుర్ర
పాముల బుర్ర, భారత ఉపఖండంలో పాములు ఆడించేవారు ఉపయోగించే సుషిర సంగీత వాయిద్యం. ఈ వాయిద్యం భారతదేశంలో ఉద్భవించింది. నేటికీ వీటిన అక్కడక్కడా వీధుల్లో వాయించడం చూడవచ్చు. దీనిని ఇతర భారతీయ భాషలలో పుంగీ లేదా బీన్ అని అంటారు.
చిన్నని సొరకాయ బుర్రలను ఒకదానిమీద మరొకటి అనుసందానించి, ఒక చివరన రెండు సన్నని గొట్టాలను (కాకెదురు గొట్టాలను అమర్చి) వాటికి రంద్రాలు చేసి రెండో వైపున వున్న సొరకాయ బుర్రకు ఒక రంధ్రం చేసి వుంటారు. ఈ రంధ్రం ద్వారా నోటితో వూదుతూ రెండో వైపున వున్న సన్నని గొట్టాలకున్న రంద్రాలను రెండు చేతి వేళ్ళతో మూస్తూ, తెరుస్తూ వుంటారు. పాముల బుర్రను మధ్యలోనే ఏ అంతరాయం లేకుండా వాయిస్తూ ఉంటారు. బుర్రను ఊదేవారు ముక్కుతో గాలిపీల్చుకుంటూ దాన్ని నోటి ద్వారా బుర్రలోకి వదులుతూ వృత్తాకార శ్వాసను అవలంబిస్తారు.
పాముల బుర్రకు ఉన్న రెండు గొట్టాల్లో ఒక దానికి ఏడు రంధ్రాలు ఉంటాయి. రెండవ గొట్టం శ్రుతిపెట్టె తరహాలో డ్రోన్ (ద్రోణి)ను సమకూరుస్తుంది. జీవల అనబడే ఈ రెండు గొట్టాలను బుర్రకు తేనె మైనంతో అతికిస్తారు.
వీటిని ముఖ్యంగా పాములను ఆడించేవారు ఉపయోగిస్తారు. మరెందుకూ దీనిని వాడరు. అందుకే దీనిని పాముల బుర్ర అని పేరు.
గజము (పొడవు)
పొడవు యొక్క కొలతను కొలుచుటకు ఒక ప్రమాణం గజము. గజమును ఆంగ్లంలో యార్డ్ అంటారు. యార్డ్ యొక్క సంక్షిప్త రూపం yd. గజము అనగా 3 అడుగులు లేదా 36 అంగుళాలకు సమానం.
ఆస్ట్రేలియా, కెనడా, న్యూజిలాండ్, దక్షిణ ఆఫ్రికా, యునైటెడ్ కింగ్డమ్ మరియు యునైటెడ్ స్టేట్స్ మధ్య 1959 లో జరిగిన ఒప్పందం క్రింద గజము అంటే కచ్చితంగా 0.9144 మీటర్లగా నిర్ణయించారు, ఈ ఒప్పందము చేసుకునేందుకు ముందు ఆంగ్లం మాట్లాడే దేశాలలో గజము యొక్క కచ్చితమైన దూరాన్ని చూచించడంలో కొద్ది మార్పులు ఉండేవి.
యార్డ్ అనే పదం ఆంగ్లో-సాక్సన్ పదాలైన స్ట్రైట్ బ్రాంచ్, రాడ్ అనే పదాల నుంచి ఉద్భవించింది, ఈ పదాల అర్థం మధ్య యుగాలలో కొలిచేందుకు ఉపయోగించే రాడ్ (16 ½ అడుగులు) అని అర్థం.
గజం = 0.0009144 కిలోమీటర్లు
సెంటు = 48.4 చదరపు గజములు.
ఒక అంకణము = 8 చదరపు గజములు
9చదరపు అడుగులు= 1 చదరపు గజము.
ఎకరం = 4840 చదరపు గజములు
గుంట = 121 చదరపు గజములు
కొమ్ము వాయిద్యం
17 వ శతాబ్దంలో ఆధునిక ఆర్కెస్ట్రా అభివృద్ధి జరిగినది. ఆర్కెస్ట్రా ఒపేరాల కోసం నిర్వహించేవారు.ఆ రోజుల్లో Opera కథలు సాధారణంగా దేవతలు మరియు దేవతల లేదా రాజులు మరియు రాణులు లపై ఉండేవి. కథలో వేట సన్నివేశం తరచుగా ఉండేది. హంటర్స్ ఈ దృశ్యాలు వచ్చినపుడు ఆర్కెస్ట్రాలో వారి కొమ్ము వాయిద్యాలను వాయించేవారు. ఈవిధంగా కొమ్ము వాయిద్యం ఆర్కెస్ట్రా వాయిద్యం మారినది.
ఒక ఇత్తడి పరికరం ఒక ప్రాథమిక శబ్దాన్ని ఇస్తుంది. పెదవులు తో ఒత్తిడి మార్చడం కొన్ని ఇతర ధ్వనులు ఉత్పత్తి అవుతాయి. క్రమంగా కొమ్ము క్రీడాకారులు వారు బెల్ లో వారి కుడి చేతిని ఉంటే వారు ప్రాథమిక ధ్వనులు మారిపోవుటను కనుగొన్నారు. ఈ ధ్వనుల మార్విడి విధానం విభిన్న ధ్వనులపై చేసిన పరిశోధన ఆధారంగా సాధ్యమయింది.
ఒక కొమ్ము వాయిద్య ధ్వనులు వివిధ రకాలుగా మార్చడానికి మరొక మార్గం క్రూక్స్ ఉపయోగించారు. ఈ కొమ్ము వాయిద్య ధ్వనుల వాటి పొడవుపై ఆధారపడిఉంటాయి. పొడవైన ట్యూబ్ ఉపయోగించటం వల్ల తక్కువ ప్రాథమిక ధ్వని ఉత్పత్తి అగుటను క్రూక్ కనుగొన్నాదు.
ఆధునిక కొమ్ము వాద్యము F లో మూడు వాల్వులు , వృత్తాకార కాయిల్స్, యిరుకైన గొట్టాలు ఒక చివరి నుండి వడల్పాటి బెల్ వరకు ఉంటయి. ఒక గరాటు ఆకారపు మౌత్ పీస్ కోమల స్వరాన్ని, మృదుస్వరాన్నినిర్ణయిస్తుంది. 1900 ల లో F మరియు B-ఫ్లాట్, గా గల రెండు హార్న్ వాయిద్యం ప్రవేశపెట్టబడినది. అతివేగంగా F కొమ్ము వాయిద్యం స్థానంలో పరిచయం చేయబడింది. B-ఫ్లాట్ గొట్టాలు మారాలని అదనపు వాల్వ్ ఉపయోగిస్తారు. దీనివల్ల కొన్ని సాంకేతిక ప్రయోజనాలు ఉన్నాయి. అత్యంత ఆధునిక ఆర్కెస్ట్రాలు నాలుగు కొమ్ములు ఉపయోగిస్తున్నాయి.
చక్కలు
చిరుతలు వీటినే కొన్ని ప్రాంతాలలో చక్కలు అని అంటారు. వీటిని హరిదాసులు ఎక్కువగా వాడుతారు. భజనలు చేసేవారు కూడా వాడుతారు. ఇలా చక్కలు వాయిస్తూ చేసే భజనను చక్కభజన అని అంటారు.
భజనలు చేసేవారు వాడే చెక్కలు కొంత పెద్దవిగానూ, ఆ చెక్కలలో గజ్జెలు మొదలవు వానిని అమర్చి వుంటాయి. వాటిని వాయిస్తున్నప్పుడు చప్పుడు వస్తుంది. దానికనుగుణంగా వారు భజన పాటలను పాడుతారు. దానినే చెక్కభజన అని అంటారు. దీనినే కొన్ని ప్రాంతాలలో రాంభజన అని కూడా అంటారు. ఈ రామభజనలు, చెక్క బనజలు వివిధ ప్రాంతీయ నామాలతో తెలుగు రాష్ట్రాలలో విస్త్రుతంగా వ్యాప్తిలో ఉన్నాయి.
డోలక్
డొలక్: ఇది డొలు లాగే వుంటుంది. కాని డోలుకన్న చిన్నది తేలికైనది. దీనిని ప్రక్కవాద్యాలు లేకుండా కూడ వాయిస్తారు. 
డోలక్ వాయిద్యాన్ని ప్రక్కనున్న చిత్రంలో చూడొచ్చు.
తాళాలు
తాళాలు ఇదొక ప్రక్క వాద్య విశేషము. రెండు కంచు బిళ్ళలను ఒకదానిపై ఒక దానిని తాకించి శబ్దం చేస్తారు. ఇది పెద్ద సంగీప వాద్య పరికరము కాకున్న ఇది లేకుండ ఏ సంగీతము రక్తి కట్టదు. రాగాన్ని శృతి చేసుకోదానికి ఇది తప్పని సరి. తాళాల యొక్క ప్రాముఖ్యత అన్ని ఆవాయిద్య పరికరాలున్నప్పుడే. అదే విధంగా భజనలు చేసే వారికి ఇది తప్పని సరి వాద్యం. అలాగే సంగీతం నేరుచునే విద్యార్తులు ఈ తాల గతుల ననుసరించి సంగీతం నేర్చుకుంటారు. నాట్యం చేసే వారు కూడ తాళం ఉపయోగిస్తారు.
వారణాసి వేంకటేశ్వర కవి
19వ శతాబ్దం మొదట్లో ప్రముఖ తెలుగు కవి వారణాసి వేంకటేశ్వర కవి. ఇతని తండ్రి పేరు కామయార్యుడు, తల్లి పేరు లచ్చమాంబ. ఇతని జననం 1820 ప్రాంతంలో ఉండవచ్చు. 1850 ప్రాంతములో వీరు రామచంద్రోపాఖ్యానము అనే గ్రంథాన్ని రచించారు. ఇది ఆరు ఆశ్వాసములు గల కావ్యము. ఇతనిది పిఠాపురం దగ్గరలోని కొత్త ఇసుకపల్లి అని తెలుస్తోంది.
రామాయణము మొత్తం కథను పరిశీలించి, సంక్షేపించి, ఆరు కాండములలో ఉన్న రామాయణ కావ్యాన్ని ఆరు ఆశ్వాసములకు కుదించి రామచంద్రోపాఖ్యానమని పేరు పెట్టారు. ఈ రచనలో కవి కొంత భాగం గద్యం(వచనం)లోనూ, కొంత భాగం పద్యం(కవిత)గానూ రాసారు. ఈ కావ్యము 1911 లో ముద్రితమయింది. ఈ ముద్రణకు పీఠిక పురాణపండ మల్లయ్యశాస్త్రి రాసారు. ఈ రచనను వేంకటేశ్వర కవి కుక్కుటేశ్వర స్వామికి అంకితమిచ్చారు.
కృత్యాది పద్యములో నీగ్రంథనిర్మాణమునకు దనసొదరులైన లక్ష్మీపతి, జోగన్న యనువారలు తోడైరని కలదు. ఆ పద్య మిది :ఇతని కవిత్వము మొత్తముమీద ద్రాక్షాపాకము, నడుమ నడుమ నారికేళపాకముగ కవితసాగినది. మచ్చుకు ఈ పద్యము:
తుతార్లు
తుతార్లు వాయు ఫూరక సంగీత వాద్య పరికరము.
ఇవి జంటగా వుంటాయి. నాదస్వరం ఆకారంలో వుండి అంతకన్న చిన్నవిగా వుంటాయి. ఈ గొట్టాకారపు పరికరాలు లోహంతో కూడ చేస్తారు. 
వీటిని కేవలం దేవుని సంబందమైన పనులకు అనగా పూజలు, దేవుని పెళ్ళి, దేవుని వూరేగింపు మొదలైన కార్య క్రమాలకు మాత్రమే వాడుతారు. మిగతా ఎటువంటి సంగీత కార్య క్రమాల్లోను వీటిని ఉపయోగించరు. గుడులలో కొమ్ము వాయిద్యాన్ని అప్పుడప్పుడూ వూది నట్లే... తుతార్లను కూడ కొంత విరామం తర్వాత అప్పుడప్పుడు వూదుతారు. ఇవి రెండు అయినందున శబ్దం కూడ జంటగా వస్తుంది. దీని శబ్దం వినసొంపుగానుండి చాల దూరం వరకు వినిపిస్తుంది.
కటపయాది సంఖ్య
పూర్వం వాగ్గేయకారులు ఆయా మేళకర్త రాగములకు ఆయా వరుస సంఖ్యను బట్టి సరియగునటుల పేర్లిడి యున్నారు. మేళకర్త రాగముల సంఖ్యను కనుగొను సూత్రమునకు "క, ట, ప, యా" ది సంఖ్య అని పేరు.
"నవ" అనగా తొమ్మిది; "పంచ" అనగా ఐదు; "అష్ట" అనగా ఎనిమిది. కనుక "కాదినవ" అనగా "క" మొదలుకొని తొమ్మిది అక్షరములు, "టాదినవ" అనగా "ట" మొదలుకొని తొమ్మిది అక్షరముల వరకు, "పాదిపంచ" అనగా "ప" మొదలుకొని ఐదు అక్షరముల వరకు, "యాద్యష్ట" అనగా "య" మొదలుకొని ఎనిమిది అక్షరముల వరకు తొమ్మిది సంఖ్యల క్రింద విభజింపబడినవి. పదియవ అక్షరము సున్న(0) క్రింద వ్రాయబడినది.
ఏదైనా మేళకర్త రాగము తీసికొనుము.
ఉదాహరణకు "మాయమాళవగౌళ" తీసికొనుము. ఈ రాగము లోని మొదటి, రెండు అక్షరములు తీసికొనుము. అవి "మ" మరియు "య" ఈ అక్షరములు పై పట్టికలో ఏయే సంఖ్యల క్రింద వ్రాయబడ్డాయో తెలిసికొనవలిను. "మ" అక్షరము "పాదిపంచ" లో ఐదవ అక్షరము. "య" అక్షరము "యాధ్యష్ట" లో మొదటి అక్షరము. కనుక ఈ రెండు అక్షరముల సంఖ్యల ను కలిపి వ్రాసినపుడు అది "51" వచ్చును. దానిని త్రిప్పి వ్రాసిన "15" వచ్చును.ఈ సంఖ్య మాయామాళవగౌళ రాగం యొక్క వరుస సంఖ్య అవుతుంది.
ఈ సూత్రము జన్య రాగములకు అన్వయించదు.
కొన్ని ఉదాహరణలు:
ఏ మేళకర్త రాగమును తీసికొనినను ఈ పద్ధతి ఆ మేళ కర్త రాగము యొక్క వరుస సంఖ్య కనుగొనవచ్చును. 
కొన్ని రాగముల మొదటి అక్షరములు సంయుక్తాక్షరములున్నను, రాగము యొక్క పేరు సంయుక్తాక్షరము ఐతే ఆ సంయుక్త అక్షరము యొక్క రెండవ అక్షరము గణింపవలయును.
ప్రపంచ పర్యావరణ దినోత్సవం
ప్రపంచ పర్యావరణ దినోత్సవంను ప్రతి సంవత్సరం జూన్ 5 తేదిన జరుపుకుంటున్నారు. పర్యావరణానికి అనుకూలమైన చర్యలు తీసుకోవడానికి అవసరమైన ప్రపంచ అవగాహనను పెంచడానికి ఈ రోజున కొన్ని చర్యలు చేపడతారు. ఇది యునైటెడ్ నేషన్స్ ఎన్విరాన్మెంట్ ప్రోగ్రామ్ (UNEP) ద్వారా నడపబడుతుంది. ఈ రోజున మానవ పర్యావరణం పై ఐక్యరాజ్యసమితి సమావేశం ప్రారంభించింది. 1972 జూన్ 5 వ తేది నుంచి 16 వ తేది వరకు మానవ పర్యావరణంపై ఐక్యరాజ్యసమితి సమావేశం అయింది. ఈ సందర్భంగా 1972 లో యునైటెడ్ నేషన్స్ జనరల్ అసెంబ్లీ ద్వారా ప్రపంచ పర్యావరణ దినోత్సవం ఏర్పాటు చేయబడింది. 1973 లో మొదటిసారి ప్రపంచ పర్యావరణ దినోత్సవం జరుపుకున్నారు. అప్పటి నుంచి ప్రతి సంవత్సరం ఈ సందర్భాన్ని గుర్తు చేసుకుంటూ ప్రపంచ పర్యావరణ దినోత్సవమును జూన్ 5 తేదిన వేర్వేరు నగరాలలో విభిన్న రీతులలో అంతర్జాతీయ వైభవంగా జరుపుకుంటున్నారు.
ప్రపంచ పర్యావరణ దినోత్సవ వేడుకలకు ఆతిధ్యమిచ్చిన నగరాలు:
ధరిత్రి దినోత్సవం
కృష్ణ నటించిన చిత్రాల జాబితా
ఘట్టమనేని కృష్ణ సుమారు 300 పైగా సినిమాలలో నటించారు. ఇతడు నటించిన పూర్తి సినిమాల జాబితా క్రింద ఇవ్వబడింది.నిర్మాతగా
1. సింహాసనం (1986) 
2. సింఘసన్ (1986)
రచయితగా
1. సింఘసన్ (1986)
అమెరికా కలబంద
అమెరికా కలబంద (బలురక్కసి) వృక్ష శాస్త్రీయ నామం Agave americana. ఆంగ్లంలో సాధారణంగా సెంచరీ ప్లాంట్ (శతాబ్దపు మొక్క) అంటారు. అయితే ఇది కలబంద రకాలలో విభిన్న కుటుంబానికి చెందినది. ఈ కలబంద వాస్తవానికి మెక్సికో నుండి వచ్చింది, కాని ఒక అలంకార మొక్కగా ప్రపంచవ్యాప్తంగా పెంచబడుతుంది. యూరోప్, దక్షిణ ఆఫ్రికా, భారతదేశం, మరియు ఆస్ట్రేలియా అటవీ ప్రాంతాలలో మరియు అనేక ప్రాంతాలలో సహజసిద్ధంగా ఈ మొక్క పెరుగుతుంది.
దీనిని బలురక్కసి అని కూడా అంటారు, ఈ మొక్క శతాబ్దపు మొక్కగా పేరుగాంచినా సాధారణంగా 10 నుంచి 30 సంవత్సరాలు మాత్రమే జీవిస్తుంది. ఇది రోసెట్టే (మొక్క మొదలు నుంచి ఆకులు చుట్టూ దాదాపు సమానంగా) మాదిరిగా విస్తరిస్తుంది. 2 మీటర్ల (6.6 అడుగులు) పొడవైన లేత పచ్చని ఆకులతో 4 మీటర్లు (13 అడుగులు) ఈ మొక్క విస్తరిస్తుంది. వీటి ఆకుల అంచులు రంపపు పళ్ళ వలె ఉంటాయి, మరియు కొన వద్ద సూదిగా గట్టిగా గుచ్చుకొనేట్టుగా ఉంటుంది. ఇవి పుష్పాలను పుష్పించు సమయంలో పొడవుగా 8 మీటర్ల (26 అడుగులు) పైన స్పైక్ వలె పెరిగి పెద్ద పెద్ద పసుపు పువ్వులున్న పెద్ద పుష్పగుచ్ఛము వలె ఉంటుంది. దీని సాధారణ పేరు శతాబ్దపు మొక్కగా ఉండేందుకు మటుకు ఈ మొక్క స్వభావ సిద్ధంగా ఒక ప్రత్యేకను కలిగి ఉంది, ఈ మొక్క తన సుదీర్ఘ జీవితంలో ముగింపు దశలో ఒక్కసారి మాత్రమే పుష్పిస్తుంది. ఈ మొక్క పుష్పించి మరణించిన తరువాత దీని ఆధారం నుంచి పిలకలు ఉత్పత్తి అయ్యి వాటి పెరుగుదలను కొనసాగిస్తాయి.పూర్వ కొలంబియన్ మెక్సికో ఆర్థిక వ్యవస్థకు Pulque మరియు maguey ఫైబర్ రెండూ ముఖ్యమైనవిగా ఉన్నాయి.
ఉప్పులూరి సంజీవరావు
ఉప్పులూరి సంజీవరావు 20వ శతాబ్దపు ప్రముఖ తెలుగు రంగస్థల నటుడు, గాయకుడు.
ఉప్పులూరి సంజీవరావు కృష్ణాజిల్లా పామర్రులో 1889 జూన్ లో జన్మించాడు.
సంజీవరావు చిన్నతనంలో పదమూడవ ఏటనే బందరు బుట్టయ్యపేట కంపెనీలో చేరి బాల పాత్రలో నటించాడు. పదహారవ ఏట స్త్రీ పాత్రలో నటించడం ప్రారంభించాడు. నటుడు, మైలవరం బాలభారతీ సమాజంలో నాయికా పాత్రధారుడైన సంజీవరావు శృంగార, కరుణ రసాభినయంలో దిట్ట. సావిత్రి పాత్రలో రసవత్తరంగా నటించడం వల్ల సావిత్రి సంజీవరావు అనే పేరు వచ్చింది.
సొంతంగా ఒక నాటక సంస్థను స్థాపించాడు. దీంతో సంజీవరావు కీర్తి నలుదిశలకు వ్యాపించింది. మైలవరం రాజా ఆహ్వానంతో నెల జీతం మీద మైలవరం కంపెనీలో చేరాడు. ఈయన నటించిన సావిత్రి, ద్రౌపది పాత్రలు చూడడానికి దూరప్రాంతాల నుంచి జనం వచ్చేవారు. సావిత్రి నాటకంలో ‘‘పోవుచున్నాడె నా విభుని ప్రాణంబులు గొని’’ అని పాడిన పాట ప్రేక్షక హృదయాలను ద్రవీభూతం చేసేది.
సావిత్రి, ద్రౌపది, శకుంతల, కైక, ఊర్వశి, సత్యభామ, మల్లమ్మదేవి, చిత్రాంగి, మోహిని, దమయంతి, లీలావతి, సీత, చంద్రమతి, చింతామణి.
అపర సావిత్రి, రంగరత్న, రంగరాజహంస.
1957, సెప్టెంబర్ 11న విజయవాడలో స్వర్గస్థులయ్యారు.
జియా ఖాన్
జియా ఖాన్ ఒక హిందీ సినీ నటి. జన్మతహ బ్రిటీష్ పౌరురాలు. నటించించి కేవలం మూడు చిత్రాలైనా బాగా పేరు తెచ్చుకుంది. 25 ఏళ్ళ చిన్న వయస్సులో ఉరి వేసుకుని ఆత్మహత్య చేసుకుంది.
1988 ఫిబ్రవరి 20 న న్యూయార్క్ నగరంలో ఒక ముస్లిం కుటుంబంలో జన్మించింది. తండ్రి అలీ రిజ్వీ ఖాన్ ఒక భారత అమెరికన్ సంతతి వ్యక్తి. తల్లి రబియా ఆమిన్, ఆగ్రాకు చెందిన భారతీయ నటి. 1980 లలో ఈవిడ కొన్ని హిందీ చిత్రాలలో నటించింది. జియా ఖాన్ విద్యాభ్యాసమంతా లండన్లో సాగింది. తర్వాత హిందీ సినిమాలలో నటించాలనే ఆసక్తితో తన మకాంను ముంబాయికి మార్చింది.వ్ ఈమెకు ఇద్దరు సోదరీమణులు కరిష్మా మరియు కవిత. ఈమెకు ఆరేళ్ళపుడు విడుదలైన రాంగోపాల్‌వర్మ హిందీ చిత్రం స్ఫూర్తితో తను కూడా నటనను వృత్తిగా స్వీకరించాలని నిర్ణయించుకుంది.
2007 లో 18 ఏళ్ళ వయస్సులో రాంగోపాల్ వర్మ నిశ్శబ్ద్ చిత్రంలో అమితాబ్ బచ్చన్ సరసన కథానాయికగా సినీరంగ ప్రస్థానం ప్రారంభించింది. ఈ చిత్రం పరాజయం పాలైనా చిత్రంలో ఈవిడ నటన విమర్శకుల ప్రశంసలు అందుకుంది. ఈ చిత్రానికి గానూ ఫిలింఫేర్ పురస్కారానికి నామినేట్ అయ్యింది. తర్వాతి సంవత్సరంలో తమిళ హిందీ రీమేక్ గజిని లో నటించింది. తమిళంలో నయనతార పోషించిన పాత్రను హిందీలో ఈవిడ పోషించింది. 2010 లో సాజిద్ ఖాన్ చిత్రం హౌస్‌ఫుల్ లో ఆఖరిసారిగా నటించింది. ఈ చిత్రం తర్వాత మరేచిత్రంలో కూడా ఈవిడ కనిపించలేదు.
సరదాగా అమ్మాయితో
సరదాగా అమ్మాయితో 2013 జూన్ 14 న విడుదలైన తెలుగు చిత్రం.
సంతోష్ (వరుణ్ సందేశ్) ఒక సరదా కుర్రాడు. జల్సా జీవితానికి అలవాటుపడి అనేకమంది అమ్మాయిలతో సన్నిహిత సంబంధాలు కలిగి ఉంటాడు. అతనికి గీత (నిషా అగర్వాల్) తో పరిచయమయ్యాక ఆమెను ప్రేమించడం మొదలుపెడతాడు. ఆమెను ప్రసన్నం చేసుకోవడానికి అనేక ప్రయత్నాలు చేస్తాడు కానీ గీత ధ్యాస అతడిపై పడదు. అతని ప్రయత్నాల వలన విసిగి వేసారిన గీత అతనికి ఒక సవాల్ విసురుతుంది. పదిరోజులపాటు మహిళల వసతి గృహంలో గడపాలని మరియు ఏ మహిళనూ లోబర్చుకోరాదనేదే ఆ సవాల్. ఆమె సవాల్ స్వీకరించిన అతడు ఒక మహిళా వసతి గృహంలో వాచ్‌మన్ గా స్థానం సంపాదిస్తాడు. అక్కడ కొంతమంది యువతులు సంతోష్ ను రెచ్చగొట్టినా అతడు సహనం కోల్పోకుండా పది రోజులు గడుపుతాడు. ఈ క్రమంలో నిజమైన ప్రేమ గొప్పతనాన్ని తెలుసుకొంటాడు. గీత దగ్గరికి వెళ్ళి ఆమెను ఒప్పించాలనుకొనే అతడికి , గీత గురించి కొన్ని చేదు నిజాలు తెలుస్తాయి. అసలు గీత ఎవరు?ఆమె నేపథ్యం ఏమిటి? చివరికి వారిద్దరూ ఒక్కటయ్యారా లేదా? అనేది మిగిలిన కథ.
శోభన్ బాబు నటించిన చిత్రాలు
శోభన్ బాబు సుమారు 300 పైగా చిత్రాలలో నటించారు. వీరు నటించిన చిత్రాల జాబితా క్రింద ఇవ్వబడింది.
పి.సుశీల పాడిన సినిమాలు
పి. సుశీల పాటలు పాడిన తెలుగు సినిమాల జాబితా :
కొండ చీపురు గడ్డి
కొండ చీపురు గడ్డి వృక్ష శాస్త్రీయ నామం Thysanolaena maxima. నేపాలీ లో అమ్లిసో అంటారు. నేపాల్ ప్రాంతపు కొండలలో, భారతదేశం యొక్క ఉత్తర మరియు తూర్పు ప్రాంతాల్లో మరియు భూటాన్ లో ఈ మొక్క కనుగొనబడింది. ఈ మొక్క యొక్క పుష్పాలు శుభ్రపరిచే సాధనంగా లేదా చీపురుగా ఉపయోగిస్తున్నారు, దీనిని నేపాలీలో కుచో అంటారు.
మల్లాది విష్ణు
మల్లాది విష్ణు కాంగ్రెస్ కి సంబంధించిన రాజకీయ నాయకుడు మరియు ఎంఎ‍ల్ఏ. ఇతను విజయవాడ మధ్య శాసనసభ నియోజకవర్గానికి శాసనసభసభ్యుడిగా పనిచేస్తున్నాడు.
ఇతను తన ప్రత్యర్థి అప్పటి ప్రజారాజ్యం పార్టీ అభ్యర్థి వంగవీటి రాధాకృష్ణ పై 800వోట్ల తేడాతో 2009 సాధారణ ఎన్నికలలో గెలుపొందాడు.